jkorsvik/nowiki_second_scrape_merged huggingface dataset:
Katja Požun

Katja Požun (født 7. april 1993 i Trbovlje) er en slovensk skihopper som representerer SK Zagorje.
Hun debuterte internasjonalt i et FIS-renn i mellombakken i Bischofshofen i august 2004. I kontinentalcupen fram til 2008 var 26.-plass i 2007/08 hennes beste sammenlagtplassering, med 9.-plass i Rastbüchl (Breitenberg) 16. februar 2008 som beste plassering i enkeltrenn. Hun har deltatt i junior-VM i 2006, 2007 og 2008, og tok bronsemedalje i Zakopane i 2008.
Etter tre sesongers fravær hoppet hun igjen internasjonalt i sesongen 2011/12. I den første verdenscupsesongen for kvinner er 3.-plass i Hinzenbach 4. februar 2012 hennes beste plassering.


== Referanser ==


== Kilder ==
Ladies-Skijumping.com: Katja Pozun (besøkt 4. februar 2012)


== Eksterne lenker ==
(en) Katja Požun – Olympedia 
(en) Katja Požun – Sports-Reference (OL-resultater – arkivert) 
(en) Katja Požun – FIS (skihopping) 
(pl) Katja Požun – skijumping.pl
ʿAbd ar-Rahman

ʿAbd ar-Rahman (arabisk: عبد الرحمن, også transkribert Abdur Rahman og Abdirhman) er et arabisk mannsnavn som tradisjonelt har blitt brukt som fornavn, men i moderne tid også som etternavn. Navnet er bygget opp av Abd, al- og Rahman, og betyr «tjener for den mest grasiøse», hvorav ar-Rahman er et av Guds navn i Koranen.


== Utbredelse ==
Navnet brukes blant annet i Somalia, Kenya og Etiopia.
Tabellen nedenfor gir en detaljert oversikt over populariteten til mannsnavnet ʿAbd ar-Rahman og varianter av dette i noen av de landene hvor statistikk er tilgjengelig.


== Referanser ==
Øyvind Dahl

Øyvind Dahl er navnet til flere personer: 

Øyvind Dahl (professor) (født 1940)
Øivind Dahl (friidrettsutøver, født 1951)
Oscar Peter Nielsen

Oscar Peter Nielsen (født 21. august 1858 i København,  død 7. februar 1926) var en dansk skuespiller.
Oscar Nielsen var sønn av skipsmaskinist Jens Nielsen og hustru Kirstine Clausen. Oscar kom som ung i lære som smed. Allerede som syvåring hadde han opptrådt som ballettdanser på Alhambra, og han forfulgte drømmen om en teaterkarriere ved å lese privat hos skuespilleren Lauritz Stigaard. På 1880-tallet opptrådte han i Norge. Hjemme i København var han leder av teatret i Korups Have og av Concert du Boulevard.
Oscar Nielsen var komiker og opptrådte med vitser, viser og som buktaler. Han var selv en flittig forfatter av monologer og små revyer, som ble oppført i diverse foreninger, herunder ofte de sosialdemokratiske, da Oscar Nielsen selv var erklært sosialdemokrat.
I perioden 1914–18 medvirket han i mere enn 40 stumfilm i biroller og som statist. Da han innstilte skuespillerkarrieren, ble han ansatt som portner og dørvakt på Det kongelige Teater, hvor han var fra 1920 og til sin død.
Oscar Nielsen var far til Leonard, Oscar, Hugo og Sven Gyldmark. 


== Filmografi  (utvalg) ==


== Eksterne lenker ==
(en) Oscar Peter Nielsen på Internet Movie Database 
(da) Oscar Peter Nielsen på Filmdatabasen 
(da) Oscar Peter Nielsen på danskefilm.dk 
(da) Oscar Peter Nielsen på danskfilmogtv.dk 
(en) Oscar Peter Nielsen hos The Movie Database
Store bededag

Store bededag er en offisiell dansk helligdag som faller på fjerde fredag etter påske, og dermed tre uker før pinse.
En bededag var opprinnelig en av mange mindre helligdager året igjennom, som var særlig tilegnet bot og faste; for eksempel var på landet hver onsdag offisiell bededag, hvor folk skulle faste og prestene be for fred. Hertil kom en serie bededager ved særlige anledninger. De ble avskaffet ved reformasjonen, men ble i de følgende århundrer innført litt etter litt. 
I 2022 besluttet Mette Frederiksens andre regjering å avskaffe dagen som offisiell helligdag.


== Store bededags opprinnelse ==
Den dag som i dag er kjent som «store bededag» ble innført av Hans Bagger (biskop over Sjælland 1675–1693), som i løpet av sine to første år som biskop fikk innført tre faste- og helligdager i sitt stift. Av dem ble den midterste lovfestet ved kongelig forordning den 27. mars 1686 som en «ekstraordinær, alminnelig bededag» for hele riket.Store bededag ble innvarslet aftenen før ved stormklokkeringning fra landets kirker. Det var tegn til at der ikke lengre skulle drives handel og at kroer, bevertninger og lignende skulle lukke, så folk kunne gå hjem og hellige seg den forestående bededag og møte veluthvilte og edru i kirken neste morgen, som forordningen krevde. Deretter skulle befolkningen avholde seg fra arbeid, reiser, lek, spill og all slags «verdslig forfengelighet» inntil dagens kirkelige handlinger – gudstjeneste, høymesse, middagsmesse og ettermiddagsmesse – var overstått.Plasseringen av store bededag på nettopp dette tidspunkt knyttes til de såkalte «gangdage» som ble avholdt om våren med hellig prosesjon ut over markene for å styrke innhøstingens vekst. Til disse gangdage var knyttet kirkelige ritualer og tekstlesninger, og de utgjorde et motstykke til høstfest. Det nevnes også som beveggrunn at denne plasseringen tillot kongen å holde bededagen sammen med københavnerne, innen han dro ut på sin årlige sommerreise i landet.
Også i Norge ble bededagen innført i 1686. I 1915 ble den vedtatt flyttet, og ved kongelig anordning 1916 flyttet til fredag før allehelgensdag, for i 1950 å bli flyttet til søndag før allehelgensdag (bots- og bededag).


== Referanser ==
Peneplan

Et peneplan er et landområde som er nesten plant etter lang tids erosjon og dannes i områder som har vært tektonisk stabile i flere titalls eller hundrevis av millioner år. Når elver og bekker har kommet ned til erosjonsbasis, vil de begynne å erodere landskapet på sidene. Til slutt vil alle høyder i landskapet være borte, og en flat slette er dannet.
Begrepet peneplan kommer fra den amerikanske geografen W.M. Davis' teori om den geomorfologiske syklus. Et tektonisk dannet høyland vil gå igjennom flere stadier med erosjonsmessig utjevning til det blir dannet en jevn flate like over havnivået.
En alvorlig innvending mot denne teorien er at det ikke finnes gode eksempler på peneplan i nåtiden, noe som strider mot aktualitetsprinsippet i geologien. Forklaringen kan være at det ikke har vært mulig å danne peneplan i neogen på grunn av omfattende fjellkjedefolding og stadige skiftinger i havnivå.
I norsk geologi er det spesielt to peneplan som er blitt studert. Ved begynnelsen av kambrium var det meste av Norge og Fennoskandia slitt ned til en flat slette, det subkambriske peneplanet, som etter hvert ble oversvømt av havet. Hardangervidda, Finnmarksvidda og lavlandet i Östergötland er rester av dette peneplanet. 
Den paleiske overflaten er et yngre peneplan som ble dannet i mesozoikum. Da var Den kaledonske fjellkjeden slitt ned, og Norge var igjen et sletteland omtrent på høyde med havflaten. Heving av terrenget og erosjon i istidene har omdannet denne overflaten, men den er likevel fortsatt et påfallende trekk ved landskapet i Norge.  


== Litteratur ==
I.B. Ramberg, I. Bryhni og A. Nøttvedt, red. (2006). Landet blir til: Norges geologi. Trondheim: Norsk Geologisk Forening. ISBN 978-82-92344-31-6. 
J.D. Phillips (2002). «Erosion, isostatic response, and the missing peneplains». Geomorphology. 45 (3–4): 225–241. ISSN 0169-555X. doi:10.1016/S0169-555X(01)00156-8.
Vila do Bispo

Vila do Bispo er en kommune (concelho) i Distrito de Faro i den portugisiske regionen Algarve. Kommunens areal er 179 km² og i 2011 hadde den 5 258 innbyggere. 


== Kommunens sogn ==
Vila do Bispo består siden 2013 av fire sogn (freguesias):
Barão de São Miguel
Budens
Sagres
Vila do Bispo e Raposeira


== Befolkningsutvikling ==


== Referanser ==


== Eksterne lenker ==
Offisielt nettsted 
(en) Vila do Bispo – kategori av bilder, video eller lyd på Commons
ʿAbd

ʿAbd (عبد) er et arabisk ord som betyr «tjener» eller «slave». 
I religiøs sammenheng betyr ʿAbd én som tjener Gud, og brukes vanligvis om profeten Muhammed, eller som førsteledd i muslimske eller kristne navn. Innen islam blir det satt foran et av Guds 99 navn, og kan ifølge muslimsk tradisjon ikke brukes før andre navn eller uttrykk, ettersom en ikke skal tjene og lyde andre enn Gud. Vanlige sammensetninger er Abdul, Abdullah, Abd al-Rahman, Abd al-Halim, Abd al-Qadir og Abd al-Wahid.
Kristne arabarere kan ha navn som Abd al-Masih («tjener av Messias»), Abdul Salib («tjener av korset») eller Abdul Yasu` («tjener av Jesus»).
En tidlig leder av bahai, Abbas Effendi, tok tittelen Abdulbahá, der bahá regnes som det hundrede og viktigste navnet på Gud.


== Se også ==
Abdal


== Kilder ==
John Bowker, red. (2000), «'Abd», The Concise Oxford Dictionary of World Religions, Oxford University Press 
John Bowker, red. (2000), «'Abdu'l-Baha», The Concise Oxford Dictionary of World Religions, Oxford University Press 
John L. Esposito, red. (2003), «Abd», Oxford Dictionary of Islam, Oxford University Press
-ine

Suffikset -ine er en navnedel som kan danne kvinnenavn av manns- eller stedsnavn. Det kan også brukes til å danne kjælenavn av kvinnenavn. Endingen var svært utbredt på 1800-tallet, og mange mannsnavn som var mye brukt da finner vi igjen som kvinnenavn med ine-form.


== Utbredelse ==

Stavingen kom opprinnelig fra gresk. Vi finner den for eksempel i Hermine, fra gudenavnet Hermes. Formen ble mye brukt i Frankrike og Tyskland, og spredde seg derfra til Danmark og videre til Norge. Siden har mange former nesten dødd ut, mens noen få ine-namn, som Kristine og Caroline, har blitt svært populære.
Bruken er nå gått kraftig ned i Norge, men er fortsatt populær i de tidligere nevnte landene. Ine, som opprinnelig var en forkortelse for slike navn, er derimot blitt et populært fornavn i Norge.
Den latinske formen av stavingen er -ina, som er mye brukt i Italia og Storbritannia.
Kristine og Karoline er to av de mest brukte navnene med endelsen i Norge. De var populære på siste halvdel av 1800-tallet og igjen fra 1980- og 1990-tallet.


== Ine-navn i Norge ==
Navnene listet nedenfor er de mest utbredte navnene med endelsen i Norge.

Kristine
Karoline
Martine
Cathrine
Christine
Caroline
Katrine
Eline
Kathrine
Celine
Madeleine
Andrine
Josefine
Oline
Anine
Karine
Regine
Tomine
Hermine
Pauline
Catherine
Nicoline
Catrine
Nikoline
Emine
Bertine
Josephine
Sabine
Serine
Marthine
Carine
Jacqueline
Nadine
Gine


== Referanser ==
Rain

For sangen av The Beatles fra 1966, se Rain (Beatles-sang)Rain er det andre studioalbumet til den norske artisten Paal Flaata. Det er utgitt i 2005, og produsert av Thomas Andersen. Albumet lå fire uker på VG-lista i 2005, med nummer seks som beste plassering.Albumet er spilt inn på Whorehouse Studio og Krypton Sound Planet


== Sporliste ==
«Love Trash» (Christian Nystrøm/Ben Lorentzen/Per Øyvind Johansen/Paal Flaata) – 3:54
«It Will All Come Down» (Nystrøm/B.H. Lorentzen/Flaata) – 3:33
«Right Next to Nothing» (Nystrøm/B.H. Lorentzen) – 3:49
«Overflow» (B.H. Lorentzen/Stian Lorentzen) – 3:33
«Don't You Walk Away» (B.H. Lorentzen) – 3:46
«Life Down Here In Hell» (Nystrøm/B.H. Lorentzen/Flaata) – 4:23
«All the While» (Nystrøm/B.H. Lorentzen) – 3:30
«Isabella» (Kari Iveland/Hilde Heltberg)- 3:27
«Wolf's Eyes» (Nystrøm/B.H. Lorentzen) – 3:12
«Alabaster Jar» (Nystrøm/B.H. Lorentzen/Flaata) – 4:21
«Bless Us All» (Mickey Newbury) – 3:56


== Personell ==


=== Musikere ===
Paal Flaata - sang, låtskriver
Kyrre Sætran - bass på Love Trash, It Will All Come Down, Right Next to Nothing, Overflow, Don't You Walk Away, Life Down Here In Hell, All the While, Wolf's Eyes og Alabaster Jar
Lars Håvard Haugen - gitarer/steelgitar på Love Trash, Overflow og Don't You Walk Away
Ben Lorentzen - gitarer/kor på Love Trash, It Will All Come Down, Right Next to Nothing, Overflow, Don't You Walk Away, Life Down Here In Hell, Wolf's Eyes og Alabaster Jar
Carsten Boe - gitarer på It Will All Come Down, Wolf's Eyes og Alabaster Jar
Tom Steinar Lund - spansk gitar på All the While
Egil Stemkens - kontrabass på Isabella
Gøran Grini - orgel/piano/keyboard på Love Trash, It Will All Come Down, Right Next to Nothing, Overflow, Don't You Walk Away, Life Down Here In Hell, All the While, Wolf's Eyes og Bless Us All
Christian Nystrøm - keyboard på Love Trash, It Will All Come Down, Right Next to Nothing, Wolf's Eyes
Geir Fragell - orgel/piano på Isabella
Trond Augland - trommer/perkusjon på Love Trash, It Will All Come Down, Right Next to Nothing, Overflow, Don't You Walk Away, Life Down Here In Hell, All the While, Isabella, Wolf's Eyes, Alabaster Jar
Nina Mortvedt - kor/sang på Love Trash, It Will All Come Down, Overflow, Don't You Walk Away, Isabella, Wolf's Eyes, Alabaster Jar
Benedikte Kruse - kor/sang på Love Trash, It Will All Come Down, Overflow, Don't You Walk Away, Isabella, Wolf's Eyes, Alabaster Jar
Alexandra Bråten - kor/sang på Right Next to Nothing
Hilde Heltberg - gitar/kor/sang på Overflow, Don't You Walk Away, Isabella
Mikael Krømer - fiolin på Alabaster Jar og Bless Us All
Thomas Andersen - loops på Bless Us All, produsent, tekniker, miksing


=== Produksjon ===
Ernst Nikolaisen – Lydtekniker
Morten Lund – Master


== Listeplasseringer ==


== Referanser ==


== Eksterne lenker ==
Rain på Rockipedia.no
Rain på Discogs.com
Annamarie Thomas

Annamarie Thomas (født 15. september 1971 i Emmeloord) er en tidligere nederlandsk skøyteløper. Hun ble verdensmester på enkeltdistansene 1 000 meter og 1 500 meter under VM på skøyter, enkeltdistanser for damer på Hamar i 1996.


== Personlige rekorder ==


== Eksterne lenker ==
Offisielt nettsted 
(en) Annamarie Thomas – Olympedia 
(en) Annamarie Thomas – Sports-Reference (OL-resultater – arkivert) 
(en) Annamarie Thomas – Speedskatingbase.eu 
(en) Annamarie Thomas – SpeedSkatingNews.info 
(en) Annamarie Thomas – SpeedSkatingStats.com 
«Nagano 1998 - Athlete profile: Annamarie Thomas» (engelsk). CNN/SI. A Time Warner Company. 3. februar 1998. Arkivert fra originalen 16. august 2012. Besøkt 16. oktober 2014.
Lionel Logue

Lionel George Logue (født 26. februar 1880 i College Town i Adelaide, død 12. april 1953 i London) var en australsk talepedagog og skuespiller. Han hjalp blant annet Georg VI av Storbritannia som stammet, hvilket er hovedtemaet i filmen Kongens tale.


== Referanser ==


== Eksterne lenker ==
(en) Lionel Logue – kategori av bilder, video eller lyd på Commons
Allahs 99 vakreste navn

Allahs 99 vakreste navn (arabisk: أسْماءُ الله الحُسْنَى DIN: Asmāʾu ’llāhi ’l-ḥusnā, «Guds vakreste navn») er navnene muslimer bruker om Gud, og som er beskrevet i Koranen og Sunna. Hvert navn står for en av Guds egenskaper.Ifølge en ḥadīth av Abū Hurayra (603–681), skal en følgesvenn av profeten Muhammad ha sagt følgende:

إن لله تسعة وتسعين اسمًا، مائةً إلا واحدًا، من أحصاها دخل الجنة
«I sannhet, Gud har nittini navn, ett mindre enn hundre. Den som kan liste de opp kommer til paradiset.»Mens det er en spesiell gruppe av 99 navn er det ikke en bestemt nummerering av de.
Begrepet «de vakreste navnene» (al-asmāʾ al-ḥusnā) brukes tre ganger i Koranen, for eksempel i sura 59, vers 24; «Han er Gud, Skaperen, Fornyeren, Formeren! Hans er de vakreste navn!» (norsk oversettelse ved Einar Berg).

Ifølge bahai-troen er Guds hundrede og viktigste navn bahá, som både er et substantiv (stråleglans, overjordisk klarhet) og et adjektiv (allstrålende, himmelskt klar), og dette ble åpenbart for grunnleggerne av denne nye religionen. Ordet abhá er superlativformen av bahai, og de bahai-troende pleier å uttale ordene alláhu abhá (gud, den mest lysende) i forbindelse med bønn eller meditasjon.


== Referanser ==


== Litteratur ==
M. R. Bawa Muhaiyaddeen: Asma'ul-Husna: The 99 Beautiful Names of Allah, 5e oppl. 1976, ISBN 978-0914390138
Ghazali: al-Ghazali on the Ninety-Nine Beautiful Names of God, 1992, oversatt av David Burrell, ISBN 9780946621316
Shaykh Tosun Bayrak al-Jerrahi al-Halveti: The Name and the Named, 2000, med introduksjon av William C. Chittick, ISBN 978-1887752299
Blood on the Dance Floor (sang)

«Blood on the Dance Floor» er en hit-single fra 1997 av Michael Jackson fra albumet med samme navn. Sangen var nummer en på flere hitlister, blant annet på den britiske. Sangen klarte seg ikke så godt i USA, hvor Michael Jackson på dette tidspunkt hadde et dårlig rykte. 


== Bakgrunn ==
«Blood on the Dance Floor» omhandler Michael Jacksons flørt med en farlig kvinne, som er attraktiv og flørtende, men dypest sett kun er ute på å såre og selv slå ihjel... på dansegulvet. Som i mange av Jacksons andre sanger er denne kvinnes navn Suzie. 
Michael Jackson dediserte sangen til Elton John som takk for hans støtte under Jacksons voldsomme pillemisbruk i 1990-årene.


== Musikkvideo ==
Musikkvideoen til «Blood on the Dance Floor» begynner med en kniv som kastes og setter seg fast i en lapp med navnet 'Suzie'. Heretter inntar Michael Jackson, med hestehale og rød dress, en nattklubb og setter seg fore å betrakte danserne. Han kommer dog selv ut på dansegulvet, og slik fortsetter musikkvideoen.
Den trange port

Den trange port (fransk: La Porte Étroite) er en novelle/kortroman fra 1909 av den franske forfatteren André Gide (1869-1951). Boken har sin tittel fra Jesus' ord «Kjemp for å komme inn gjennom den trange døren! For jeg sier dere: Mange skal forsøke å komme inn, men ikke klare det.»


== Handling ==
Historien foregår i en nordfransk kystby. Da søskenbarna Jerome og Alissa er 10-11 år gamle lovet de hverandre høytidelig en livsvarig kjærlighet. Imidlertid viser det seg at Alissa utvikler en skepsis mot kjærlighet og forhold, dels på grunn av erfaringene med morens utroskapshistorier, og dels på grunn av en religiøs overbevisning som får henne til å avvise fysisk kjærlighet. Alissa verdsetter likevel Jerome som venn og samtalepartner, og holder ham fast i et platonisk vennskapsforhold. På grunn av forholdet mellom de to, overser Jerome at Alissas søster Juliette også er forelsket i ham. Juliette drives inn i et utilfredsstillende ekteskap, mens Alissa trekker seg inn i seg selv og i religiøse opplevelser, og avviser etterhvert all kontakt med Jerome. Alissa dør av en ukjent sykdom.
Historien fortelles fra Jeromes synsvinkel i ettertid. Alissas dagbok gjengis i novellens siste del, rett før epilogen.
Da boken utkom på norsk i 1921 skrev en kritiker at bokens «hovedproblem er dette, hvorledes kan det forlikes å elske Gud og elske et menneske. […] Løsningen [for Alissa] blir å frivillig å påta sig smerten ved å fjerne sig fra ham hun var knyttet til. Man kan tvilende spørre om den løsning hun fandt var den rette. […] Man kan da søke forklaringen til hendes handlemåte, enten i et sykt sind, eller i en ren ubevisst innflytelse av nonneidealet.»


== Liv og diktning ==
Fortellingen hadde på et tidlig stadium i skriveprosessen arbeidstittelen «Moralisten», og var i så måte ment som en kommentar til Gides egen bok L'immoraliste (1902, Den umoralske). Mens L'immoraliste var basert på hans egne homoerotiske erfaringer fra bryllupsreisen til Nord-Afrika (Gide levde i et ikke-fullbragt ekteskap med sin kusine Madeleine), kan «Moralisten» være tilegnet Madeleines posisjon i ekteskapet. Madeleine hadde på et vis overtatt morens rolle i Gidés liv, med sin strenge protestantiske etikk. Gide både «beundret henne og gjorde samtidig opprør mot det livssyn hun representerte, og denne dobbeltheten har han skildret i Den trange port.»Temaet er hvordan misforståelser og erfaringer fra barndommen kan ødelegge et liv, og den kvinnelige hovedpersonen «går til grunne i kampen mellom den åndelige og den jordiske kjærligheten». Både i denne fortellingen og i Hyrden (La symphonie pastorale, 1919) skildrer Gidé en puritansk kristendom som fører til tragiske konsekvenser for hovedpersonene; forfatteren hadde selv vokst opp i et puritansk kristent miljø, men brøt med det som voksen.


== Norske utgaver ==
Den trange port. Norsk utgave ved Lorentz Eckhoff. Steenske forlag, 1921
I antologien Fortellinger II i serien Mesterverk fra verdenslitteraturen. Gyldendal, 1975. ISBN 82-05-05671-4.


== Referanser ==
Christian Syse

Christian Ulrik Syse (født 1962) er en norsk utenrikstjenestemann.Han var assisterende utenriksråd 2011–17. Siden mars 2017 er han ambassadør ved Norges ambassade i Stockholm.Syse er utdannet ved Forsvarets russiskkurs, Norges Handelshøyskole og Yale University, USA. Han har vært i utenrikstjenesten siden 1989. 
Syse var ved Statsministerens kontor 1998–2003, avdelingssjef og komitésekretær for Stortingets utenrikskomité 2003–2008. Han var ekspedisjonssjef i Utenriksdepartementet 2008–2011.
Han var gift med Siv Nordrum. Han var sammen med sin mor Else og bror Henrik Syse redaktør av sin far Jan P. Syses bok Ta ikke den ironiske tonen - tanker og taler av Jan P. Syse.


== Referanser ==
Lars Egil Vågseter

Lars Egil Vågseter (født 22. august 1951) er en norsk musiker (steelgitar og gitar og låtskriver. 
Lars Egil Vågseter er nok for de fleste mest kjent som steelgitarist i bandet Vassendgutane, hvor han har vært med siden starten i 1995. Men han har også vært medlem i dansebandet Reddik, hvor han var med fra 1973 til 1998. 
Lars Egil Vågseter har også samarbeidet med artistene Teddy Nelson, Steinar Engelbrektson Band, Gluntan, Lillian Askeland og "Big Hand" Ottar Johansen, og han har deltatt på 2 plateinnspillinger med dansebandet  "Scandinavia" og på alle platene til "PK & Dansefolket". Har har også hatt et nært samarbeid med Sivert Bjørdal og Hilde Fjørtoft, og har samarbeidet med flere andre artister og band. 
Lars Egil Vågseter har deltatt i ca 120 plateinnspillinger i karrieren, og i 2009 gav han ut sitt første soloalbum Sweet Steel.


== Diskografi ==
AlbumSweet Steel (2009)
Sweet Steel Vol. 2 (2017)


=== Vassendgutane ===
Pylse og konjakk (2000)
Gi clutch (2002)
Ungkar med dobbelseng (2005)
XO (2008)
Julefest i vest (2010)
Riskrem og entrekått (2011)
Festi ekje slutt – Beste HITtil (2012)


=== Reddik ===
AlbumSommeren som var (1976)
Reddik (1979)
Reddik 10 år (1983)
Hjerter i brann (1995)
Reddiker i 25 år (1998)SinglerAdjø Milano/Barnas år (1979)


=== Andre deltagelser ===
Finn Erlandsen: Gi meg noen roser (1981)
Gluntan: Gluntan tvers gjennom (1994)
Finn Erlandsen & Sentrumskameratene: I vil være statsminister i (1997)
Bare Bra Musikk: Bare bra dansemusikk (1997)
Bjørns Orkester: Musikk over fjord og fjell (2003)
Steinar Engelbrektson Band: Steinar Engelbrektson Band (2005)
Steinar Engelbrektson Band: På grunn av bagateller (2005)
PK & DanseFolket: Livet lar skjebna få rå (2005)
Steinar Engelbrektson Band: Mirakel (2006)
Tylden & co: Sommer hele året! (2006)
Sivert Bjørdal: Pure Country (2006)
Hilde Fjørtoft: Hilde Fjørtoft synger klassiske Harald Pettersen sanger (2006)
Respons: Take Care (2006)
PK & DanseFolket: Heng deg på (2006)
Hilde Fjørtoft: Kem kalte du darling? (2007)
Tylden & co: På dansefot 7 (2007)
Ivar Dolve: Sings Old Favourites (2007)
PK & DanseFolket: Bam bam bam (2007)
Harald Frostad: Ka du sir? (2008)
Ivar Dolve: Mr. DJ (2008)
Bjørns Orkester: Bjørns beste – 14 godbiter (2008)
Vestlandsfanden: Tipping og Trygd (2009)
PK & DanseFolket: En god venn (2009)
Guro Håvik: Godt å vere to (2009)
Vestlandsfanden: Livets glade plommer (2010)
PK & DanseFolket: I Løvens Tegn (2010)
Renate Lade: Landskap (2010)
Tylden & co: Sommerfest! (2010)
Dolves: Tribute to Johnny Cash (2010)
F.A.K.S: Fri og litt farlig (2010)
Hilde Fjørtoft: Gi mej ei unnskyldning til (2010)
Arild Hoksnes Band: Vill nordvest (2010)
Tylden & co: Jackpot! – Norges 20 største dansebandhits (2011)
Tylden & co: Drømmesommer (2011)
Circuit of Values: Digital (2012)
Vestlandsfanden: Lika gla' (2014)
Lauritz Øyen

Lauritz Andreas Øyen (1873–1938) var en norsk jernbanemann og kommunepolitiker. Han var Levanger bys ordfører i 1933. Han representerte Frisinnede Folkeparti.
Han vokste opp på Bakklandet i Trondheim som sønn av Bereth Martha Pedersdatter og Mortinus Øyen. Faren arbeidet som jernstøper ved TMV. Han giftet seg i 1895 med Augustine Kristine Larsen, som han fikk barn med.Øyen ble ansatt i NSB som 18-åring og ble telegrafist, kontorist, fullmektig og understasjonsmester ved Trondheim sentralstasjon. Han var stasjonsmester ved Meråker stasjon på Meråkerbanen fra 1913 til 1921 og ved Levanger stasjon på Nordlandsbanen fra 1921 til han gikk for aldersgrensen i 1935.Øyen satt i Levanger bystyre i tre perioder og i formannskapet i to perioder. Han var valgt for Frisinnede Folkeparti, dels på fellesliste med Høyre. Han var ordfører i 1933 og varaordfører i flere år.Han flyttet tilbake til Trondheim etter å ha gått av med pensjon.


== Referanser ==